বিশাল মেগাফোন

Mut Somaly

প্রতি রাতে, একটি দানব পাখি তার নৈশভোজের জন্য পোকা ধরতে আসে। পাখিটি শূকরীর মতো বিশাল। তার শরীর আগুনের মতো লাল। তার ঠোঁট বর্শার মতো বড় ও তীক্ষ্ণ। তার ডানা লম্বা, এবং চোখ ডিমের মতো বড়।

সকল পোকা খুব চিন্তিত। একদিন, তারা সমস্যাটি আলোচনার জন্য একত্রিত হয়। ঘুগরা পোকা শুরু করে: “ওটার দিকে আমাদের কাদার বল ছুড়ে মারা উচিত।” ঘাসফড়িং বলে ওঠে: “ওটাকে তাড়ানোর জন্য আমাদের আগুন জ্বালানো উচিত।” মৌমাছি বলে: “না, আগুনে ধানক্ষেত পুড়ে যেতে পারে।”

কোনো পোকার মাথা থেকেই সমাধানের ভালো কোনো উপায় বের হয় না। একটু পরে, একটি মেয়ে ঝিঁঝিঁপোকা মেগাফোন থেকে হামাগুড়ি দিয়ে বের হয়। ঝিঁঝিঁপোকা বলে: “আমার মাথায় পাখিকে তাড়ানোর একটি বুদ্ধি এসেছে।”

সে বলতে থাকে: “পাখিটি বড়। কাজেই, আমাদেরকে পাখির চেয়ে বড় কিছু বানাতে হবে। আমরা দলে ভারী, কাজেই আমরা জোরে শব্দ করতে পারি।” সে বলতে থাকে: “আমাদেরকে একত্রিত হয়ে বড় ও অস্বাভাবিক কোনো জিনিসের আকৃতি বানাতে হবে। তারপর আমরা হিংস্র দানবের মতো চিৎকার করতে পারি।”

সকল পোকা ঝিঁঝিঁর কথায় রাজি হয়। রাতে, ঝিঁঝিঁ সকল পোকাকে একত্রিত হয়ে একটি মেগাফোনের আকৃতি ধারণ করতে বলে। যে পোকাদের শরীর বড় ও কণ্ঠ জোরালো তারা মেগাফোনের পিছনের দিকে জড়ো হয়। যে পোকাদের শরীর ছোট তারা মেগাফোনের সামনের দিকে জড়ো হয়।

দানব পাখিটি আসে। এটি মেগাফোনের চারপাশে চক্কর দেয়। পোকারা খুব ভয় পেয়ে যায়। তারা একে অপরকে ছেটে উড়ে পালাতে থাকে। দানব পাখি নৈশভোজের জন্য কয়েকটি পোকা ধরে।

পরের রাতে, পোকারা আবার সমবেত হয়। এইবার, তারা আওয়াজ করতে শুরু করে। কিন্তু তারা একসঙ্গে একই সময়ে আওয়াজ করে না। পাখিটি সোজা উড়ে তাদের দিকে আসে এবং মেগাফোন গুড়িয়ে দেয়। মেগাফোন ভেঙে চুরমার হয়ে যায়। কিছু পোকা আহত হয়।

কিছু পোকা ভয় পেয়ে যায়। অনেকে বলে যে তার আর এই কাজে অংশগ্রহণ করবে না। মেয়ে ঝিঁঝিঁটি তাদের উৎসাহ দেয়: “প্রত্যেকে শোনো! আমরা যদি চেষ্টা না করি তবে সবাই মারা পড়বো। দয়া করে ভয় পেয়ো না।”

মেয়ে ঝিঁঝিঁটি বলতে থাকে: “এইবার, আমার সংকেতের জন্য অপেক্ষা করো! আমি চিতকার করে বলবো ‘চিরিক! চিরিক! চিরিক!’ এরপর, আমরা সকলে একসঙ্গে একই সময়ে চিৎকার করবো।”

পরের রাতে, দানব পাখিটি আবার গ্রামে আসে। পাখিটি দেখে, মেগাফোনটি আগের রাতের মতোই একই জায়গায়। সে জানে যে মেগাফোনটি ছোট ছোট পোকা দিয়ে তৈরি। কাজেই পাখি সরাসরি এর দিকে উড়ে যায়।

মেয়ে ঝিঁঝিঁটি সংকেত দেয়: “চিরিক! চিরিক! চিরিক!” “টুং! টুং! গুং! গুং! হো! হো! হুম! হুম! “টুং! টুং! গুং! গুং! হো! হো! হুম! হুম!”

দানব পাখিটি আতঙ্কিত। আওয়াজ খুব কানে লাগছে। সে তখনি উড়ে চলে যায়। তারপর থেকে, পোকারা সুখেশান্তিতে বাস করতে থাকে।

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story មេក្រូយក្ស, author: Mut Somaly . illustrator: Ung Keamesa. Published by The Asia Foundation, https://letsreadasia.org/ © The Asia Foundation. Released under CC BY-NC 4.0.

This work is a modified version of the original story. © The Asia Foundation, 2018. Some rights reserved. Released under CC BY-NC 4.0.

For full terms of use and attribution, http://creativecommons.org/licenses/by-nc/4.0/